ทางรถไฟสายตะวันออกเฉียงเหนือ

ทางรถไฟสายตะวันออกเฉียงเหนือ แยกออกจากทางรถไฟสายเหนือที่สถานีรถไฟชุมทางบ้านภาชี โดยในเส้นทางตอนล่าง จะผ่านจังหวัดสระบุรี จังหวัดนครราชสีมา จังหวัดบุรีรัมย์ จังหวัดสุรินทร์ จังหวัดศรีสะเกษ สุดปลายทางที่สถานีรถไฟอุบลราชธานี อำเภอวารินชำราบ จังหวัดอุบลราชธานี รวมระยะทาง 575 กิโลเมตร ส่วนเส้นทางตอนบนแยกจากเส้นทางตอนล่างที่สถานีรถไฟชุมทางถนนจิระ จังหวัดนครราชสีมา ผ่านจังหวัดขอนแก่น จังหวัดอุดรธานี จังหวัดหนองคาย ข้ามสะพานมิตรไทย-ลาวแห่งที่ 1 และสุดปลายทางที่สถานีรถไฟเวียงจันทน์ (คำสะหวาด) ประเทศลาว และที่สถานีรถไฟชุมทางแก่งคอย จะมีเส้นทางลัดไปเชื่อมที่สถานีรถไฟชุมทางบัวใหญ่ อำเภอบัวใหญ่ จังหวัดนครราชสีมา ของเส้นทางตอนบน
ทางรถไฟสายตะวันออกเฉียงเหนือ เป็นเส้นทางที่มีความสำคัญในประวัติศาสตร์รถไฟไทย เนื่องจากเป็นเส้นทางที่เปิดเดินรถสายแรก จากสถานีรถไฟกรุงเทพ ถึงสถานีรถไฟนครราชสีมา

**ประวัติทางรถไฟสายตะวันออกเฉียงเหนือ**

**ลำดับเหตุการณ์**
 9 มีนาคม พ.ศ. 2434 - เริ่มก่อสร้างทางรถไฟสายตะวันออกเฉียงเหนือตอนล่าง- 26 มีนาคม พ.ศ. 2439 - เปิดเดินรถถึงสถานีรถไฟอยุธยา- 1 พฤศจิกายน พ.ศ. 2440 - เปิดเดินรถถึงสถานีรถไฟชุมทางแก่งคอย- 21 ธันวาคม พ.ศ. 2443 - เปิดเดินรถถึงสถานีรถไฟนครราชสีมา- 1 เมษายน พ.ศ. 2468 - เปิดเดินรถถึงสถานีรถไฟบุรีรัมย์- 1 สิงหาคม พ.ศ. 2471 - เปิดเดินรถถึงสถานีรถไฟศรีสะเกษ- 1 เมษายน พ.ศ. 2473 - เปิดเดินรถถึงสถานีรถไฟอุบลราชธานี นอกจากนี้ กรมรถไฟหลวงได้สร้างทางรถไฟสายสั้นๆ แยกจากสถานีรถไฟบุ่งหวาย ไปถึงริมแม่น้ำมูล แต่ปัจจุบันเลิกใช้งานแล้ว
หลังจากนั้น กรมรถไฟหลวงจึงกำหนดให้สร้างทางรถไฟสายตะวันออกเฉียงเหนือตอนบน เพื่ออำนวยความสะดวกแก่ประชาชนชาวอีสานตอนบนด้วย- 1 เมษายน พ.ศ. 2476 - เปิดเดินรถถึงสถานีรถไฟขอนแก่น- 24 มิถุนายน พ.ศ. 2484 - เปิดเดินรถถึงสถานีรถไฟอุดรธานี- 13 กันยายน พ.ศ. 2498 - เปิดเดินรถถึงสถานีรถไฟนาทา- 1 มกราคม พ.ศ. 2501 - เปิดเดินรถถึงสถานีรถไฟหนองคาย
นอกจากนี้ ยังมีการก่อสร้างทางรถไฟจากสถานีรถไฟชุมทางแก่งคอย-สถานีรถไฟชุมทางบัวใหญ่ขึ้น เปิดเดินรถครบทั้งสายเมื่อ 19 สิงหาคม พ.ศ. 2510

**รถไฟทางคู่**
ในวันที่ 15 กุมภาพันธ์ พ.ศ. 2562 การรถไฟแห่งประเทศไทยได้เปิดใช้งานสถานีรถไฟบ้านไผ่ ซึ่งสร้างขึ้นใหม่แทนสถานีเดิมเพื่อรองรับรถไฟทางคู่ช่วงชุมทางถนนจิระ-ขอนแก่น ต่อมาในวันที่ 13 มีนาคม พ.ศ. 2562 ได้เปิดใช้งานสถานีรถไฟขอนแก่น ซึ่งเป็นสถานียกระดับ

**จังหวัดและอำเภอที่ผ่าน**

**รายชื่อสถานีรถไฟสายตะวันออกเฉียงเหนือ**

**รายชื่อชุมทางรถไฟสายตะวันออกเฉียงเหนือ**

**แผนในอนาคต**
ในอนาคต การรถไฟแห่งประเทศไทย (รฟท.) ร่วมกับ สำนักงานนโยบายและแผนการขนส่งและจราจร (สนข.) จะทำการย้ายสถานีต้นทางหลักของกรุงเทพ จากสถานีกรุงเทพ (หัวลำโพง) มาที่ สถานีชุมทางบางซื่อ เป็นสถานีหลักแห่งเดียวของกรุงเทพมหานคร พร้อมจัดเส้นทางใหม่ จากบางซื่อไปนครปฐม และราชบุรี เป็นสายตะวันตก จากบางซื่อไปหัวลำโพง วงเวียนใหญ่ มหาชัย จนถึงปากท่อ ตลอดจนทุกสถานีหลังจากนี้ นับเป็นสายใต้เส้นทางใหม่ ส่วนจากบางซื่อไปชุมทางบ้านภาชี ยังเป็นสายเหนือและสายตะวันออกเฉียงเหนือเช่นเดิม จากบางซื่อไปสุวรรณภูมิ ฉะเชิงเทรา เป็นสายตะวันออกตามเดิม และแยกเพิ่มอีก 2 เส้นทางคือ รถไฟความเร็วสูง (ไฮสปีดเทรน) เส้นทางกรุงเทพ-ระยอง และรถไฟฟ้าเชื่อมท่าอากาศยานสุวรรณภูมิ (SARL : Suvarnabhumi Airport Rails Link)
นอกจากนี้ ยังมีโครงการปรับปรุงทางรถไฟทั้งหมดเป็นทางคู่ ในเส้นทางรถไฟสายตะวันออกเฉียงเหนือ จะแบ่งเป็น 6 ช่วง ประกอบด้วย- เปิดใช้งานแล้ว
** ชุมทางบ้านภาชี-มาบกะเบา
** ชุมทางฉะเชิงเทรา-ชุมทางคลองสิบเก้า-ชุมทางแก่งคอย (เชื่อมทางรถไฟสายตะวันออก)
** ชุมทางถนนจิระ-ขอนแก่น- กำลังก่อสร้าง
** มาบกะเบา-ชุมทางถนนจิระ
** ขอนแก่น-หนองคาย- โครงการ
** ชุมทางถนนจิระ-อุบลราชธานี
นอกจากนี้ ยังมีโครงการรถไฟทางคู่สายใหม่ 1 เส้นทาง คือ- บ้านไผ่-มุกดาหาร-นครพนม
โครงการก่อสร้างรถไฟทางคู่สายใหม่ระยะถัดไป จำนวน 2 เส้นทาง คือ- นครสวรรค์-บ้านไผ่ (เชื่อมทางรถไฟสายเหนือ) ระยะทาง 304 กิโลเมตร- อุบลราชธานี-สะพานมิตรภาพแห่งที่ 6 ระยะทาง 110 กิโลเมตร

**ดูเพิ่ม**
 ทางรถไฟสายเหนือ- ทางรถไฟสายตะวันออก- ทางรถไฟสายใต้- ทางรถไฟสายแม่กลอง

**อ้างอิง**

**แหล่งข้อมูลอื่น**
  แผนที่เส้นทางรถไฟ รฟท. date=2012-06-26 
หมวดหมู่:เส้นทางรถไฟระหว่างประเทศ
หมวดหมู่:เส้นทางรถไฟในประเทศไทย
หมวดหมู่:เส้นทางรถไฟที่เปิดทำการในปี พ.ศ. 2439
หมวดหมู่:ทางรถไฟในกรุงเทพมหานคร
หมวดหมู่:ทางรถไฟในจังหวัดปทุมธานี
หมวดหมู่:ทางรถไฟในจังหวัดพระนครศรีอยุธยา
หมวดหมู่:ทางรถไฟในจังหวัดสระบุรี
หมวดหมู่:ทางรถไฟในจังหวัดนครราชสีมา
หมวดหมู่:ทางรถไฟในจังหวัดบุรีรัมย์
หมวดหมู่:โครงสร้างพื้นฐานด้านการขนส่งในจังหวัดสุรินทร์
หมวดหมู่:โครงสร้างพื้นฐานด้านการขนส่งในจังหวัดศรีสะเกษ
หมวดหมู่:โครงสร้างพื้นฐานด้านการขนส่งในจังหวัดอุบลราชธานี
หมวดหมู่:ทางรถไฟในจังหวัดลพบุรี
หมวดหมู่:โครงสร้างพื้นฐานด้านการขนส่งในจังหวัดชัยภูมิ
หมวดหมู่:ทางรถไฟในจังหวัดขอนแก่น
หมวดหมู่:โครงสร้างพื้นฐานด้านการขนส่งในจังหวัดอุดรธานี
หมวดหมู่:ทางรถไฟในจังหวัดหนองคาย